title: http://www.osmanlicahavadis.com/%DB%B1%D9%A5-%D8%AA%D9%85%D9%88%D8%B2/
article: قورقما، سونمزبو شفقلرده يوزن آل صانجاق
  سونمدن يوردمك اوستنده توتن اك صوك اوجاق
  او بنم ملتمك ييلديزيدر، پارلاياجاق
  او بنمدر ، اوبنم ملتمكدرآنجاق
  ——————————————————
  چاتما ، قوربان اوله يم ، چهره كى اى نازلي هلال
  قهرمان عرقمه بر كول .. نه بو شدت بو جلال ؟
  سكا اولمازدوكولن قانلريمز صوكره حلال
  حقيدر ، حقه طاپان ، ملتمك استقلال
  ———————————————–
  بن ازلدن بريدر حر ياشادم ، حر ياشارم
  هانكى چیلغین بکا زنجير ووراجقمش ؟ شاشارم
  كوكره مش سل كبى يم : بنديمى چيكنر، آشارم
  ييرتارم طاغلرى ، انكينلره صيغمام طاشارم
  ————————————————-
  غربك آفاقنى صارمشسه چليك زرهلى ديوار
  بنم ايمان طولى كوكسم كبى سرحدم وار
  اولوسون ، قورقما نصيل بويله بر ايمانى بوغار
  مدنيت !” ديديكك تك ديشى قالمش جاناوار ؟”
  ————————————————-
  آرقداش ! يورديمه آلچاقلرى اوغراتما صاقين
  سپر ايت كووده كى ، طورسون بو حياسزجه آقين
  طوغاجقدرساكا وعد ايتديكى كونلر حقك
  كيم بيلير، بلكه يارين ، بلكه ياريندن ده ياقين
  —————————————————–
  باصديغك يرلرى ” طوپراق ! ” دييه رك كچمه ، طانى
  دوشون آلتنده كى بيكلرجه كفنسز ياتانى
  سن شهيد اوغليسين ، اينجيتمه ، يازيقدر، آتاكى
  ويرمه ، دنيالرى آلسه ك ده ، بو جنت وطنى
  ————————————————
  كيم بو جنت وطنك اوغرينه اولمازكه فدا ؟
  شحدا فيشقيراجق طوپراغى صقسه ك ، شهدا
  جانى ، جانانى ، بوتون واريمى آلسينده خدا
  ايتمسن تك وطنمدن بنى دنياده جدا
  .
  —————————————
  روحمك سندن الهى شودر آنجاق املى
  دكمه سين معبديمك كوكسنه نامحرم الى
  بو اذانلركه شهادتلرى دينك تملى
  ابدى يورديمك اوستنده بنم ايكله ملى
  —————————————
  او زمان وجد اله بيك سجده ايدر وارسه طاشم
  هر جريحه مدن الهى ، بوشانوب قانلى ياشم
  فيشقيرير روح مجرد كبى يردن نعشم
  او زمان يوكسله رك عرشه دكر، بلكه ، باشم
  ——————————————————
  طالغه لان سن ده شفقلر كبى اى شانلى هلال
  اولسون آرتيق دوكولن قانلريمك هپسى حلال
  ابدياً سكا يوق ، عرقمه يوق اضمحلال
  حقيدر، حر ياشامش ، بايراغمك حريت
  حقيد حقه طاپان ، ملتمك استقلال
  محمد عاكف